คนเสื้อแดง ก้าวพ้น ทักษิณแล้ว คุณล่ะ?
การสละเลือดของคนเสื้อแดงคือการ ตอกย้ำ ประเด็นครั้งใหญ่ และเป็นการประกาศอีกครั้งต่อสื่อมวลชนซึ่งเอาแต่ถาม แต่ไม่เคยฟังการชุมนุมของคนเสื้อแดงถูกตราหน้ามาตลอดว่า ทำเพื่อคนๆ เดียว การชุมนุมครั้งนี้ก็ถูกกล่าวหามาตลอดว่า ชุมนุมเพื่อทวงเงินของ พ.ต.ท.ทักษิณ ชินวัตร คืนทว่าความจริงที่เกิดขึ้นได้แสดงให้เห็นแล้วว่า ฝ่ายที่ไร้สติและ หมกมุ่น อยู่กับเรื่องทักษิณนั้น แท้แล้วคือฝ่ายรัฐบาล ที่สร้างความหวาดกลัวอย่างบ้าคลั่งก่อนวันศาลอ่านคำพิพากษาคดียึดทรัพย์ ระดมสรรพกำลังหลายหมื่นเพื่อมารอรับแต่เพียงความว่างเปล่าเมื่อเหล่าคนเสื้อแดงทำเพียงนั่งดูทีวีอยู่กับบ้านการเทเลือดที่ประตูทำเนียบรัฐบาลครั้งนี้คือการเอา เลือดไพร่ ป้ายหน้ารัฐบาลให้สำนึกได้แล้วว่า คนเสื้อแดง ก้าวข้าม ทักษิณมาแล้ว การเทเลือดหน้าบ้านนายอภิสิทธิ์ เวชชาชีวะ คือการเอา เลือดไพร่ ป้ายหน้านายกรัฐมนตรีคนนี้ เพื่อให้สติว่า เลิกบ้าเรื่องทักษิณ ได้แล้วเลิกบ้าทักษิณจนถึงกับเอาประชาธิปไตยไปแลก เลิกหวาดกลัวทักษิณเสียจนขี้ขึ้นสมอง ยอมทำอะไรก็ได้ ไม่เลือกวิธีการ ยอมทำอะไรก็ได้ไม่ว่าจะเป็นการทำลายหลักการของระบอบประชาธิปไตย ไม่ว่าจะเป็นการทำร้ายความถูกต้อง ไม่ว่าจะเป็นการล้มพังระบบการแบ่งแยกสามอำนาจอธิปไตยอันเป็นหลักขอบรรดาสื่อมวลชนและคนผู้ทุจริตทางความคิดจงได้คิด มีสติ และเลิกบ้าทักษิณได้แล้ววาระและประเด็นของการเรียกร้องในครั้งนี้ของคนเสื้อแดงสั้น ๆ ง่าย ๆ และชัดเจน คือ ยุบสภายุบสภา เพื่อยุติรัฐบาลไร้ประสิทธิภาพอันมีที่มาอย่างน่าสงสัยว่า มีอำนาจเผด็จการแอบแฝงอันใดชักใยอยู่เบื้องหลังยุบสภา เพื่อคืนสิทธิตามระบอบประชาธิปไตยกลับไปให้ประชาชน เพื่อแก้ไขทุกสิ่งทุกอย่างให้กลับคืนสู่หลักการของระบอบประชาธิปไตยอย่างมีสติยุบสภา เพื่อให้คนทุกคนในประเทศได้ตัดสินความเป็นไปของแผ่นดินด้วยตัวเอง และหยุดผู้วิเศษวิโสที่ขยันออกมาสถาปนาคนดีที่ไม่เที่ยงให้ประเทศหลังการสละเลือด แกนนำ นปช. ประกาศชัดตัดสัมพันธ์กับความรุนแรง เพื่อยืนยันเด็ดขาดว่าวิธีเดียวที่พวกเขาเลือกในการต่อสู้เพื่อให้ได้มาซึ่งข้อเรียกร้องนี้คือ สันติวิธีเย็นวันที่ 17 มีนาคม 2553 แกนนำ นปช.ประกาศตัดความสัมพันธ์กับ เสธ.แดงและสุรชัย แซ่ด่าน กลางดึกวันเดียวกัน ณัฐวุฒิ ใสยเกื้อ แกนนำคนเสื้อแดงยืนพูดบนเวทีเป็นเวลากว่าหนึ่งชั่วโมง เป็นการพูดที่ชัดเจน แจ่มแจ้ง และเด็ดขาดตลอดเวลากว่าหนึ่งชั่วโมงณัฐวุฒิพูดเพียงสองเรื่องคือ สันติวิธี และ ความเท่าเทียมวิธีการที่ผิดจะไม่มีวันนำไปสู่ผลลัพธ์ที่ถูกต้องคือคำพูดของณัฐวุฒิที่ตอกย้ำ ชัดเจน ครั้งแล้วครั้งเล่าว่า วิธีการเดียวที่พวกเขาเลือกคือ สันติวิธี และพวกเขาจะไม่เลือกทางอื่นเป็นอันขาด แม้นว่ามันจะนำไปสู่ชัยชนะ หากแต่ก็เป็นชัยชนะที่พ่ายแพ้ดักแด้คนเสื้อแดงจะกลายเป็นผีเสื้อแห่งสันติ นี่คือคำกล่าวยืนยันจากแกนนำบนเวทีคนเสื้อแดงเสียงผู้ชุมนุมปรบมือตอบรับกึกก้องเป็นเสียงเดียว ท่ามกลางภาพจากกล้องที่โฟกัสใบหน้าอาบน้ำตาของผู้ชุมนุมบางคนพวกเขายืนยันด้วยเลือดและน้ำตาแล้วว่า พวกเขาต้องการประชาธิปไตย และต้องได้มาด้วยหนทางเดียว คือสันติวิธีเท่านั้นนี่คือความหมายและข้อเรียกร้องเรียบง่ายที่ไม่มีอะไรซับซ้อน ไม่ต้องงง ไม่ต้องสงสัย ชัดเจนแจ่มแจ้ง และมีเหตุผล นอกจากคนไร้สติที่ไม่รู้จักฟังเท่านั้นที่ไม่ได้ยิน และเอาแต่ตาลีตาเหลือกอยู่ในความหวาดกลัวและท่องบ่นซ้ำ ๆ ว่า ทักษิณ สันติภาพ ทักษิณ สันติภาพ
การสละเลือดของคนเสื้อแดงคือการ ตอกย้ำ ประเด็นครั้งใหญ่ และเป็นการประกาศอีกครั้งต่อสื่อมวลชนซึ่งเอาแต่ถาม แต่ไม่เคยฟัง การชุมนุมของคนเสื้อแดงถูกตราหน้ามาตลอดว่า ทำเพื่อคนๆ เดียว
การสละเลือด,คนเสื้อแดง,ทักษิณ ชินวัตร,วาด รวี